На основу члана 9. ст. 1. и 2. Закона о стратешкој процени утицаја на животну средину ("Службени гласник РС", број 135/04 и 88/10), Општинска управа општине Сврљиг, Одељење за урбанизам, стамбено-комуналне делатности и грађевинарство доноси

О Д Л У К У

О ПРИСТУПАЊУ ИЗРАДИ СТРАТЕШКЕ ПРОЦЕНЕ УТИЦАЈА

ТРЕЋИХ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ СВРЉИГА

на животну средину

 Члан 1.

Приступа се изради Извештаја о стратешкој процени утицаја Трећих измена и допуна Плана генералне регулације Сврљига (у даљем тексту: Измене и допуне Плана), на животну средину. Извештај о стратешкој процени утицаја на животну средину израђује се у складу са чланом 5. став 2. Закона о стратешкој процени утицаја на животну средину.

Члан 2.

Измене и допуне Плана израђују се у дефинисаном обухвату Трећих измена и допуна Плана генералне регулације прелиминарне површине од око 4,0 ha.

Прелиминарне границе подручја Измена и допуна Плана су:

Подручје 1 Измена и допуна Плана обухвата катастарске парцеле број 75, 73, 71, 70, 72, 69/3, 69/2, 69/1 у оквиру Катастарске општине КО Ђуринац.

Подручје 2 Измена и допуна Плана обухвата катастарску парцелу број 145/2 у оквиру Катастарске општине КО Ђуринац.

Подручје 3 Измена и допуна Плана обухвата катастарске парцеле број 928, 952, 957, 951, 950, 949 и део кат.парцела бр. 922/1, 924, 923 у оквиру Катастарске општине Сврљиг.

Подручје 4 Измена и допуна Плана обухвата катастарску парцелу број 2158 у оквиру Катастарске општине Сврљиг.

Коначан обухват Измена и допуна Плана биће дефинисан утврђивањем нацрта Измена и допуна Плана.

Плански основ за израду Измена и допуна Плана представљају решења и смернице Просторног плана Општине Сврљиг 2024 ("Службени лист Града Ниша", бр. 22/12).

Циљ израде Измена и допуна Плана је обезбеђивање услова за просторно уређење и изградњу објеката. Циљ израде Измена и допуна Плана је и преиспитивање планских решења у складу са новонасталим потребама уређења и изградње простора.

Катастарска општина Ђуринац има 200 становника према попису из 2002. године. Линеарном пројекцијом настављања тренда до 2024. предвиђа се да ће 2024. године на територији КО Ђуринац живети 126 становника.

Насеље Ђуринац је обухваћено функционалним подручјем Сврљига као центра јединице локалне самоуправе. То је насеље са примарним степеном централитета.

Водоснабдевање насеља вршиће се са постојећих локалних изворишта и са планиране акумулације на Околишкој реци.

Употребљене отпадне воде сакупљаће се јединственим системом са заједничким постројењем за пречишћавање отпадних вода заједно са околним насељима.

У насељу је планирано проширење гробља због евидентираног ширења гробља на суседне парцеле.

Решења у погледу концепције, претежне намене, уређења, коришћења и заштите простора, базирају се на решењима датим Планом генералне регулације и усаглашавању са структуром ширег блока, на основу којих ће се, на што рационалнији начин, плански уредити предметни обухват.

Члан 3.

На основу карактеристика Измена и допуна Плана из члана 2. ове одлуке и анализе критеријума садржаних у Прилогу I Закона о стратешкој процени утицаја на животну средину („Сл. гласник РС“, бр. 135/2004, 88/2010), оцењено је да постоји могућност значајних утицаја на животну средину.

Значај Измена и допуна Плана за заштиту животне средине и одрживи развој, као и проблеми заштите животне средине Измена и допуна Плана и могућности утицаја на ваздух, воде, земљиште, климу, биљни и животињски свет, станишта и биодиверзитет, заштићена природна добра, становништво и здравље, градове и друга насеља, културно-историјску баштину, инфраструктурне, индустријске и друге објекте, друге створене вредности биће обрађени у *Извештају о стратешкој процени утицаја* *Трећих измена и допуна Плана генералне регулације Сврљига на животну средину.*

Карактеристике утицаја вероватноћа, интензитет, сложеност, реверзибилност; временска димензија (трајање, учесталост, понављање), просторна димензија, кумулативна и синергијска природа утицаја, ризици по људско здравље и животну средину, деловање на области од природног, културног и другог значаја; деловање на угрожене области (прекорачени стандарди квалитета животне средине или граничне вредности; интензивно коришћење земљишта; постојећи ризици; смањени капацитет животне средине; посебно осетљиве и ретке области; екосистеми и биљне и животињске врсте) биће такође обрађени у *Извештају о стратешкој процени утицаја* *Трећих измена и допуна Плана генералне регулације Сврљига на животну средину.*

Члан 4.

Ова одлука представља саставни део Одлуке о изради Трећих измена и допуна Плана генералне регулације Сврљига.

Члан 5.

Ова одлука ступа на снагу даном ступања на снагу Одлуке о изради Трећих измена и допуна Плана генералне регулације Сврљига.

Сврљиг, 10.03. 2022.год.

 Начелник Одељења

 Срђан Ђорђевић